Oskar Matute García de Jalón

Oskar Matute García de Jalón (Barakaldo, 5 d'octubre de 1972) ye un politico basco, portavoz d'Alternatiba dende 2009. Actual portavoz adchunto d'Euskal Herria Bildu en o Congreso d'os Deputaus, a on exerce de deputau por Bizcaya dende 2016, tamién estió deputau en o Parlamento Basco por Ezker Batua-Berdeak entre 2002 y 2009, escanyo que tornó a ocupar entre 2012 y 2016 por Euskal Herria Bildu.

 Biografía 
Diplomau en empresarials por a Universidat d'o País Basco, Matute s'inició en l'activismo social a traviés d'os movimientos d'insubmisión a o servicio militar y o movimiento pacifista Elkarri. Unai Morán. «Oskar Matute: "Vamos a mostrar el respeto que se merecen todas las víctimas"». El País. 16 d'aviento de 2011. Amás ye miembro d'a Fundación Viento Sur, a Fundación Gogoa y Comisiones Obreras.

Estió coordinador d'a Presidencia d'Ezker Batua-Berdeak y d'a Presidencia Federal d'Izquierda Unida, y ha estau miembro d'o Parlamento Basco en as VII y VIII lechislaturas. En as dos exerció como vicepresident d'a Comisión d'Ordenación Territorial, Transportes y Medio Ambient; en a VIII, ocupó amás o cargo de President d'a Comisión de Control Parlamentario d'Euskal Irrati Telebista.

S'incorporó a la dirección dEzker Batua en representación d'o colectivo Ekaitza, surchiu en 1993 como una corrient interna partidaria d'o sobiranismo basco, o dreito d'autodeterminación, os movimientos socials alternativos y a participación ciudadana en as decisions politicas. A radíz d'a participación d'Ezker Batua en o Pacto d'Estella de 1998, a corriente Ekaitza se transformó en Batzen, d'a que tamién estió portavoz. José Ramón Castaños. «Los nuevos dilemas de Ezker Batua». Hika. 5 de noviembre de 2004. Ta par d'alavez, Matute tamién yera miembro d'Espacio Alternativo adintro d'Izquierda Unida. «Espacio Alternativo, nueva corriente en la coalición». El País. 28 de chunio de 1998.

En 2008 encabezó a unica candidatura alternativa en a VII Asembleya d'''Ezker Batua y que fue refirmada por os sectors criticos Batzen y Encuentro Plural Alternativo;Ignacio Medrano. «Los críticos de EB cuestionan a Madrazo y piden que una gestora prepare su asamblea». El Correo. 5 d'abril de 2008. pero l'Euskadiko Partidu Komunista, que dica alavez s'heba amostrau discrepant con a dirección, optó por refirmar a candidatura prencipal, con lo que finalment se ratificó atra vegada a Javier Madrazo como coordinador cheneral, cargo d'o que dimitió debant d'os malos resultaus electorals que obtenió a suya formación en as eleccions a o Parlamento Basco de 2009.

Paralelament fació parti d'a fundación d'Alternatiba Eraikitzen ('construyindo l'alternativa', en basco), inicialment una organización sociopolitica que miraba de refundar a ezquierda vasca y que se constituyió en partiu politico con o nombre dAlternatiba, albandonando definitivament Ezker Batua, en abril de 2009. Alternatiba'', que se define como un partiu sobiranista y d'ezquierdas,«Los críticos abandonan EB e inician su andadura como 'Alternatiba Eraikitzen'». Europa Press. 29 d'abril de 2009. en 2011 s'integró en a coalición electoral Bildu chunto con Eusko Alkartasuna y independients d'a ezquierda abertzale.Txisko Fernández. «Bildu acude a las elecciones con un proyecto a largo plazo». Gara. 4 d'abril de 2011. En as eleccions municipals de 2011 Oskar Matute zarró a lista de Bildu en Barakaldo.

En as eleccions a o Parlamento Basco de 2012 resultó eslechiu como integrant d'a lista d'a coalición Euskal Herria Bildu (EH Bildu) por a circumscripción de Bizcaya.«EH Bildu apuesta por "un Ejecutivo que traiga el cambio a este país"». Gara. 10 de setiembre de 2012. En as eleccions de 2016 encabezó a lista d'EH Bildu a o Congreso por Bizcaya, resultando eslechiu deputau, por lo que fue substituyiu en o Parlamento Basco por l'avogada Jone Goirizelaia.David Yurre. «Jone Gorizelaia vuelve al Parlamento vasco». Cadena SER. 18 de chunio de 2016. Dende alavez ha repetiu escanyo en as siguients eleccions.

 Referencias 

 Vinclos externos 

  Ficha d'o Parlamento Basco 
  Ficha d'o Congreso d'os Deputaus
  Blog d'Oskar Matute

Categoría:1972 (naixencias)
Categoría:Alumnos d'a Universidat d'o País Basco
Categoría:Deputaus en o Congreso d'os Deputaus por Alaba
Categoría:Deputaus en o Congreso d'os Deputaus por Bizcaya
Categoría:Deputaus d'a XII Lechislatura d'o Congreso d'os Deputaus
Categoría:Deputaus d'a XIII Lechislatura d'o Congreso d'os Deputaus
Categoría:Deputaus d'a XIV Lechislatura d'o Congreso d'os Deputaus
Categoría:Deputaus d'a XV Lechislatura d'o Congreso d'os Deputaus
Categoría:Deputaus d'a VII Lechislatura d'o Parlamento Basco
Categoría:Deputaus d'a VIII Lechislatura d'o Parlamento Basco
Categoría:Deputaus d'a X Lechislatura d'o Parlamento Basco
Categoría:Naixius de Barakaldo
Categoría:Politicos d'o País Basco
Categoría:Politicos d'Euskal Herria Bildu